พรรคสหประชาธิปไตย

พรรคสหประชาธิปไตย (เดิมชื่อ: พรรคสยามประชาธิปไตย) เป็นพรรคการเมืองในประเทศไทย ก่อตั้งขึ้นเมื่อวันที่ 10 มกราคม พ.ศ. 2526 โดยมีพันเอก พล เริงประเสริฐวิทย์ เป็นหัวหน้าพรรค และมี ดร.มั่น พัธโนทัย เป็นเลขาธิการพรรค ก่อนหน้านั้นเป็นการรวมตัวกันในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 เป็นกลุ่มการเมือง ซึ่งในขณะนั้นยังไม่มีกฎหมายว่าด้วยพรรคการเมือง ส่งผลให้มีการยกเว้นการบังคับเกี่ยวกับการจัดตั้งหรือการสังกัดพรรคการเมืองของผู้สมัครสมาชิกสภาผู้แทนราษฎร โดยใช้คำว่า "กลุ่มการเมือง" เป็นการเรียกอย่างไม่เป็นทางการ

 ประวัติ 
พรรคสหประชาธิปไตย ได้จดทะเบียนตามพระราชบัญญัติพรรคการเมือง พ.ศ. 2524 ลำดับที่ 14/2526 โดยได้จดทะเบียนก่อตั้งเมื่อวันที่ 10 มกราคม พ.ศ. 2526 ในนาม "พรรคสยามประชาธิปไตย" ซึ่งทางพรรคเกิดมาจากการรวมตัวกันของเหล่า ส.ส. ภาคต่างๆ ที่ไม่ได้สังกัดพรรคซึ่งลงรับเลือกตั้งเมื่อ 22 เมษายน พ.ศ. 2522 โดยมีพันเอก พล เริงประเสริฐวิทย์ เป็นหัวหน้าพรรคและดร. มั่น พัธโนทัย เป็นเลขาธิการพรรคคนแรก

ต่อมา ทางพรรคได้เปลี่ยนชื่อเป็น พรรคสหประชาธิปไตยเมื่อวันที่ 19 พฤษภาคม พ.ศ. 2529	ประกาศกระทรวงมหาดไทย เรื่อง การยอมรับการเปลี่ยนแปลงของพรรคสยามประชาธิปไตย ตามมาตรา ๒๘ แห่งพระราชบัญญัติพรรคการเมือง พ.ศ. ๒๕๒๔ (เปลี่ยนชื่อพรรคการเมืองเป็น พรรคสหประชาธิปไตย และเลือกตั้งกรรมการบริหารพรรค) 

พรรคสหประชาธิปไตย ถูกยุบพรรค ตามคำสั่งของศาลฎีกา ที่ 3255/2535 ลงวันที่ 22 ตุลาคม พ.ศ. 2535 ตามพระราชบัญญัติพรรคการเมือง พ.ศ. 2525 มาตรา 46 (4)ประกาศกระทรวงมหาดไทย เรื่อง การยุบเลิกพรรคการเมือง (พรรครวมพลังใหม่, พรรคสหประชาธิปไตย, พรรคเกษตรเสรี และพรรคท้องถิ่นก้าวหน้า)

 รายนามหัวหน้าพรรค 
 พันเอก พล เริงประเสริฐวิทย์ (10 มกราคม พ.ศ. 2526 - พ.ศ. 2526, 24 พฤษภาคม พ.ศ. 2531 - 3 กุมภาพันธ์ พ.ศ. 2535)
 เฉิดศักดิ์ แสนวิเศษประกาศกระทรวงมหาดไทย เรื่อง การเปลี่ยนแปลงคณะกรรมการบริหารพรรคสยามประชาธิปไตย (14 กรกฎาคม พ.ศ. 2526 - 2 เมษายน พ.ศ. 2529ประกาศกระทรวงมหาดไทย เรื่อง หัวหน้าพรรคสยามประชาธิปไตยลาออกจากตำแหน่ง (นายเฉิดศักดิ์ แสนวิเศษ)
 นิพนธ์ ศศิธร (4 เมษายน พ.ศ. 2529 - 19 พฤษภาคม พ.ศ. 2529)
 บุญเท่ง ทองสวัสดิ์ (19 พฤษภาคม พ.ศ. 2529 - 24 พฤษภาคม พ.ศ. 2531)
 เริ่มรัฐ จิตรภักดี (3 กุมภาพันธ์ พ.ศ. 2535 - 21 กรกฎาคม พ.ศ. 2535)

 รายนามเลขาธิการพรรค 
 มั่น พัธโนทัย (10 มกราคม พ.ศ. 2526 - พ.ศ. 2526)
 ประสาทพร เทพลิบ (14 กรกฎาคม พ.ศ. 2526 - 19 พฤษภาคม พ.ศ. 2529)
 ตามใจ ขำภโต (19 พฤษภาคม พ.ศ. 2529 - 3 กุมภาพันธ์ พ.ศ. 2535)
 ชุมพล จิตรภักดี (3 กุมภาพันธ์ พ.ศ. 2535 - 22 ตุลาคม พ.ศ. 2535)

 การเลือกตั้ง 
 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ผลการเลือกตั้ง สถานภาพพรรค ผู้นำเลือกตั้ง กลุ่มสยามประชาธิปไตย2522     29 ที่นั่ง ร่วมรัฐบาล พันเอก พล เริงประเสริฐวิทย์ พรรคสยามประชาธิปไตย2526     11 ที่นั่ง ร่วมรัฐบาลหลังจากเลือกตั้ง สส. ที่ได้รับเลือกย้ายสังกัดไปร่วมพรรคอื่น ดังนี้ พรรคชาติไทย 17 คน และ พรรคกิจสังคม 1 คน พันเอก พล เริงประเสริฐวิทย์ พรรคสหประชาธิปไตย2529     20 ที่นั่ง ฝ่ายค้าน บุญเท่ง ทองสวัสดิ์2531     33 ที่นั่ง ร่วมรัฐบาล พันเอก พล เริงประเสริฐวิทย์มีนาคม 2535     5 ที่นั่ง ไม่ได้รับเลือกตั้ง เริ่มรัฐ จิตรภักดี

 อ้างอิง 

หมวดหมู่:พรรคการเมืองไทยในอดีต

หมวดหมู่:พรรคการเมืองไทยที่ก่อตั้งเมื่อ พ.ศ. 2526
หมวดหมู่:สิ้นสุดในปี พ.ศ. 2535